สคบ.ชงเร่งคุมสินค้าออนไลน์ 
พบ รมต.สำนักนายกฯใหม่ ผู้บริโภคร้องเรียนต่อเนื่อง,พล.ต.ต.ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค (สคบ.) เปิดเผยว่า ในเร็วๆนี้ สคบ.เตรียมนำคณะผู้บริหารเข้าพบนายเทวัญ ลิปตพัลลภ รัฐมนตรีประจำสำนักนายกรัฐมนตรี เพื่อรับทราบแนวนโยบายการทำงานด้านการคุ้มครองผู้บริโภค พร้อมทั้งจะรายงานรายละเอียดของงานด้านต่างๆ ให้ รมต.ประจำสำนักฯ รับทราบ โดยเฉพาะเรื่องเร่งด่วนที่ สคบ.จำเป็นต้องรีบทำในปีนี้และปีหน้า ซึ่งเบื้องต้นจะเน้นการกำกับดูแลการซื้อขายสินค้าออนไลน์เป็นพิเศษ เพราะที่ผ่านมา สคบ.ได้รับการร้องเรียนจากผู้บริโภคเป็นจำนวนมากถึงการซื้อสินค้าออนไลน์แล้วถูกหลอกลวง,สคบ.จะรายงานเรื่องการควบคุมสินค้าออนไลน์ให้ได้รับทราบแนวทางการดำเนินงาน ซึ่งเรื่องนี้ สคบ.เห็นว่าเป็นเรื่องสำคัญที่สุดที่จะต้องเข้ามาดูแลเป็นพิเศษ เนื่องจากแนวโน้มเรื่องร้องเรียนสินค้าออนไลน์จะมีเพิ่มขึ้นเรื่อยๆ ดังนั้น จึงต้องกำกับดูแลให้ใกล้ชิด โดยจะขอรับทราบแนวนโยบายและทิศทางการทำงานจาก รมต.ด้วยว่า จะมีเรื่องอะไรที่ สคบ.ต้องเร่งทำหรือไม่,ทั้งนี้ ในช่วงที่ผ่านมา สคบ.ได้ออกประกาศข้อควรระวังการซื้อขายสินค้าออนไลน์ เพื่อสร้างความมั่นใจให้กับผู้บริโภค และป้องกันไม่ให้ผู้บริโภคถูกโกงเงินจากการซื้อสินค้า โดยขอให้ผู้บริโภคได้ตรวจสอบเว็บไซต์ร้านค้า ชื่อเว็บไซต์ว่าน่าเชื่อถือหรือไม่หากเป็นเว็บไซต์ที่ลงท้ายด้วย .cc จะต้องจับตาเป็นพิเศษ เพราะเป็นชื่อโดเมนที่แจกฟรี พร้อมกันนี้ยังขอให้ตรวจสอบชื่อเว็บนี้ได้จดหรือตั้งมานานแล้วหรือยัง โดยชื่อที่ลงท้ายด้วย .com สามารถตรวจสอบได้ที่ ,http://dawhois.com,  ส่วนชื่อเว็บที่ลงท้ายด้วย .th สามารถตรวจสอบได้ที่ ,http://thnic.co.th/whois, พร้อมขอให้ผู้บริโภคตรวจเช็กเว็บบอร์ดของเว็บไซต์ ว่า มีคนเข้าไปเขียนตอบอะไรบ้าง อัตราการตอบโต้ในเว็บบอร์ด เร็ว หรือกระทู้ล่าสุดที่ตอบคือวันไหน เพราะหากเว็บบอร์ดถูกทิ้งไม่ได้ตอบไว้นาน หรือมีแต่คนเข้าไปว่ามาก ก็อย่าไปซื้อสินค้าจากเว็บไซต์นั้น ส่วนการซื้อสินค้าผ่านทางอินสตาแกรม หรือเฟซบุ๊ก และโซเชียลเน็ตเวิร์กต่างๆ ควรขอชื่อเฟซบุ๊ก หรือโซเชียลเน็ตเวิร์กของเจ้าของจริงๆ เพราะจะสามารถตรวจสอบตัวตนของเจ้าของนั้นได้.
พล.ต.ต.ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค (สคบ.) เปิดเผยว่า ในเร็วๆนี้ สคบ.เตรียมนำคณะผู้บริหารเข้าพบนายเทวัญ ลิปตพัลลภ รัฐมนตรีประจำสำนักนายกรัฐมนตรี 
ประสิทธิ์ เฉลิมวุฒิศักดิ์,สคบ.,เทวัญ ลิปตพัลลภ,สินค้าออนไลน์,ซื้อขายสินค้าออนไลน์,โกงเงิน,โซเชียลเน็ตเวิร์ก